Diari Oficial de la Generalitat Valenciana


Sumari del DOGV 1344, del 11-07-1990 (1990/818166)

ORDRE de 4 de juny de 1990, de la Conselleria de Cultura, Educació i Ciència, per la qual es regula la concessió de subvencions destinades a Ajuntaments per al foment i promoció de la pràctica esportiva durant l'any 1990.
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/04/(2)/dof/vci/html**

### Dades del document

Número de DOGV
:   1344

Data del DOGV
:   11-07-1990

Secció del DOGV
:   DISPOSICIONS GENERALS

Número del document
:   1990/818166


Data del document
:   04-06-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 4 de juny de 1990, de la Conselleria de Cultura, Educació i Ciència, per la qual es regula la concessió de subvencions destinades a ajuntaments per al foment i promoció de la pràctica esportiva durant l'any 1990.  
En compliment d'allò previst per l'art. 47.3 de l?Estatut d'Autonomia de la Comunitat Valenciana, per la Llei 2/1983 de 4 d'octubre per la qual es declaren d'interés general per a la Comunitat Valenciana determinades funcions pròpies de les Diputacions Provincials, el Consell de la Generalitat Valenciana establí en el Decret 129/85 de 23 d'agost, les directrius principals per dur a terme l?esmentada coordinació.  
En l?àrea d'Educació i Cultura, l?Ordre de la Conselleria de Cultura, Educació i Ciència de 19 de desembre de 1989 estableix el Pla d'actuacions coordinades amb les Diputacions Provincials de la Comunitat Valenciana per a l?exercici de 1990.  
Dins aquest Pla tant la Generalitat Valenciana com les Diputacions Provincials pretenen fomentar la difusió i pràctica de l?esport a la nostra Comunitat y fonamentalment promocionar l?esport a nivell municipal desenvolupen els Ajuntaments o Fundacions i Patronats Esportius municipals que per delegació ho tinguen assumit.  
En virtut d'això i segons el que estableix el Decret 194/1989 de 22 de desembre del Consell de la Generalitat Valenciana per qual s'aproven els Pressuposts de la Generalitat Valenciana per a 1990,  
ORDENE:  
Article primer  
Es convoca la concessió de subvencions destinades a Ajuntaments de la Comunitat Valenciana, per al foment i pràctica de l'activitat esportiva, i s'aproven les bases per a la concessió les quals figuren com a Annex I d'aquesta Ordre.  
Article segon  
Les subvencions seran satisfetes amb càrrec al Capítol IV de la Secció 09, Servei 10 i Programa 457.10 i Línia de subvenció 402 de la vigent Llei de Pressupostos de la Generalitat Valenciana, per un import màxim de 36.051.989 de pessetes i aquelles que tinguen consignades a tal efecte les Diputacions Provincials en els seus pressuposts respectius.  
Article tercer  
La realització del programa d'activitats per al qual es concedeix la subvenció, serà d'exclusiva responsabilitat de l?entitat, també seran al seu càrrec els mitjans humans i materials que calga per l'acompliment d'aquell, inclús el de les obligacions fiscals i de seguretat social derivades d'aquests.  
Article quart  
Les entitats subvencionades romandran obligades a l'acompliment de les condicions següents:  
1. Admetre la presència de la inspecció de la Conselleria de Cultura, Educació i Ciència, o les Diputacions Provincials respectives.  
2. Notificar als organismes corresponents qualsevol proposta de canvi o modificació del programa i despeses presentada, quan es produesca.  
3. Fer constar en tota informació o documentació pròpia de l'activitat que aquesta està subvencionada per la Conselleria de Cultura, Educació i Ciència o la Diputació Provincial corresponent.  
4. Tornar l?import de les subvencions rebudes si la despesa no es produeix o hi ha cap modificació substancial en les finalitats de l'actividad esportiva, les quals motivaren la subvenció i quan es tinga cap altre tipus de subvenció o ajuda que cobresca totalment l?import d'aquestes despeses.  
DISPOSICIO TRANSITORIA  
Els Ajuntaments que hagen sol·licitat subvencions per a l'exercici de 1990 amb anterioritat a l'entrada en vigor d'aquesta Ordre disposaran del termini de 15 dies hàbils per reparar les possibles diferències existents o sol·licitar l'ajut corresponent.  
DISPOSICIONS FINALS  
Primera  
Aquesta Ordre entrarà en vigor l?endemà de la publicació al DOGV.  
Segona  
Es autoritzat el Director General d'Esports per dictar les resolucions necessàries per al desenvolupament i l?execució d'aquesta Ordre d'acord amb les Diputacions Provincials.  
València, 4 de juny de 1990.  
El Conseller de Cultura, Educació i Ciència,   
ANTONIO ESCARRE ESTEVE  
ANNEX I  
Bases per les quals es regula el règim de subvencions destinades als Ajuntaments per a activitats esportives.  
Primera  
Les subvencions objecte d'aquesta Ordre tindran com a finalitat possibilitar la realització d'activitats per al foment i promoció de la pràctica esportiva per part dels Ajuntaments els quals acomplesquen els requisits exigits per aquesta convocatòria.  
Segona  
Podràn sol·licitar aquestes subvencions els Ajuntaments i Fundacions o Patronats Esportius Municipals de la Comunitat Valenciana amb competències assumides per delegació d'aquells.  
Tercera  
Els programes a subvencionar estaran referits a les activitats següents:  
1) Escoles Esportives Municipals i Activitats d'Esport per a tots de durada continuada i altres activitats de caràcter puntual.  
2) Programes de Promoció Esportiva de la Conselleria de Cultura, Educació i Ciència assumits pels municipis.  
3) Fases dels Jocs Esportius en Edat Escolar organitzades pels Municipis.  
Quarta.  
L'import de la subvenció podrà arribar fins el 50% del pressupost del projecte.  
Cinquena  
Les sol·licituds de subvenció es faran mitjançant instància, el model de la qual figura com a Annex N d'aquesta Ordre, acompanyada dels documents següents:  
- Dades generals de l'entitat.  
- Descripció del projecte d'activitat a realitzar.  
- Pressupost d'ingressos i despeses.  
La sol·licitud serà dirigida al:  
- President de la Diputació Provincial que pertoque, quan es tracte de subvencions previstes en l'apartat primer de la base tercera.  
- Hnble. Sr. Conseller de Cultura, Educació i Ciència, quan es tracte de subvencions previstes en els apartats 2n i 3r de la base tercera.  
Els impressos de sol·licitud estaran a disposició de les persones interessades en els organismes abans esmentats i podran ser presentats allí mateix o per qualsevol dels mitjans establerts per l'article 66 de la Llei de Procediment Administratiu.  
Quan no reunesquen els requisits o falte cap document complementari seran tornats a l'interessat perquè ho repare en el termini de 10 dies, amb l'advertència que s'arxivarà l'expedient en transcórrer el termini sense reparar-lo.  
Sisena  
Les sol·licituds i els projectes hauran de presentar-se com a mínim amb un termini de 45 dies d'antelació al començament de l'activitat i sempre abans de l'1 de novembre de l'any en curs. La celebració es limitaria al present exercici econòmic.  
Setena  
Per a l'adjudicació de les subvencions es constituirà una Comissió Mixta integrada per:  
- El Director General d'Esports, qui la presidirà.  
- Els Diputats d'Esports de les tres Diputacions Provincials o persona en qui deleguen.  
- Els Caps del Serveis de : Promoció i Activitats Esportives, d'Instal·lacions Esportives i de Federacions i Associacions Esportives i un funcionari de la Direcció General d'Esports que exercirà de Secretari.  
La Comissió podrà recaptar totes les informacions, els aclariments o els documents complementaris que considere necessaris per al seu assessorament, després d'això elevarà la proposta d'adjudicació de les ajudes a l?Hnble. Sr. Conseller de Cultura, Educació i Ciència o als Presidents de les respectives Diputacions Provincials, d?acord amb els criteris següents:  
- Ajudes per a Escoles Esportives Municipals i Activitat d'Esport per a tots, amb càrrec a les Diputacions Provincials.  
- Ajudes per a l?organització dels Jocs Esportius en Edat Escolar per part dels Municipis i per a Programes de Promoció Esportiva de la Conselleria de Cultura, Educació i Ciència amb càrrec a aquesta.  
La Comissió es reunirà trimestralment i quan així ho exigesca el volum de sol·licituds presentades.  
Vuitena  
Concedida la subvenció es notificarà als interessats per les entitats que pertoque.  
Novena  
Per a la concessió de subvencions es valoraran fonamentalment els aspectes següents:  
a) Importància en l?àmbit esportiu de l'activitat a realitzar, amb un clar interès social i esportiu.  
b) Que el projecte es desenvolupe per personal tècnicament qualificat en l?especialitat requerida (Llicenciats o Diplomats en Educació Física i Entrenadors Esportius).  
c) Nombre de participants en l'activitat.  
d) L'eficàcia manifestada pel que fa a la promoció i el desenvolupament esportiu en activitats anteriors.  
e) Estimació de la despesa en relació amb l?objectiu previst.  
f) Proporció respecte a la subvenció sol·licitada dels mitjans econòmics propis amb els que compta el peticionari per realitzar el programa.  
g) Qualsevol altra circumstància que col·labore a l?execució i desenvolupament de la politica esportiva.  
Podrà ser causa de denegació de la subvenció:  
- El no haber justificat com cal subvencions concedides anteriorment.  
Desena  
Per al lliurament de les subvencions, les entitats subvencionades queden obligades a presentar davant l?organisme al qual finalment assumesca la subvenció, Conselleria de Cultura, Educació i Ciència o Diputació Provincial corresponent, per triplicat exemplar i en el termini màxim de 30 dies des de l'acabament de l'activitat.  
a) Memòria d'aquella la qual recollirà la informació sobre el seu desenvolupament i conclusió, haurà d'incloure els punts següents:  
1. Nom del promotor (Ajuntament, Fundació o Patronat Esportiu Municipal).  
2. Denominació, dates i hores de realització, nombre de participants per edat i sexe, modalitats esportives practicades i instal·lacions utilitzades.  
3. Relació de tècnics a càrrec de l'activitat i titulació esportiva d'aquests.  
4. Informe de l'activitat en l'aspecte tècnic.  
5. Valoració d'aquesta pel que fa a resultats obtinguts en la promoció esportiva i influència en la població i tota aquella informació considerada d'interés.  
b) Certificació o justificants de la despesa segons, en cada cas, sol·licite l?organisme que tramita la subvenció.  
Les subvencions assumides per la Conselleria de Cultura, Educació i Ciència seran justificades mitjançant certificació expedida per l?Interventor de l?Ens Públic amb el vist y plau del President, el model de la qual figura com a Annex NI d'aquesta Ordre on s'hi detallarà:  
1. L'import de la despesa contreta per l'activitat amb separació de l'aportació del promotor o altra entitat que la subvencione i de la subvenció aportada per la Conselleria de Cultura, Educació i Ciència o la Diputació Provincial respectiva.  
2. Els perceptors amb especificació del concepte i l?import pertinent a cada creditor.  
3. Lloc on romanen dipositats els documents originals, que deuran ser custodiats per la Entitat i estaran a disposició de les persones que ho pogueren sol·licitar en representació de la Conselleria de Cultura, Educació i Ciència, Diputacions Provincials o altres Organismes competents.  
La justificació ha de fer-se pel total del pressupost aprovat en el projecte inicial de l'activitat. Cas que la despesa haja estat inferior a la projectada, haurà de raonar-se'n la reducció.  
Els conceptes de la despesa no podran ser diferents a aquells que figuraven en la sol·licitud de subvenció i aprovats per la Conselleria de Cultura, Educació i Ciència.  
Onze  
Els projectes anuals podran justificar-se per períodes trimestrals o semestrals, amb la finalitat de percebre la part proporcional corresponent de la subvenció concedida.  
Dotze  
Els organismes els quals concedesquen les subvencions, es reserven el dret de realitzar el seguiment de les activitats subvencionades, així com inspeccionar la destinació de la subvenció concedida, podent estar causa d'anul·lació o reducció d'aquella l?incompliment del programa, en especial de la finalitat d'aquest i l?ocultació de dades referents al total dels ingressos i despeses de l?Entitat.  
Veure imatge


Còpia Permalink ELI